Skúlastýrisfundur 8.oktober 2020

Møtt vóru: Fía Lindenskov, Ingi á Smið og Eyðna Magnussen

1. Skúlastýrið hevur heitt á TK at vera við á fundinum. Tey greiða frá um serflokkin/staðseting. (hoyringsskriv sent frá skúlastýrinum til TK)
2. Tilstundandi skúlastýrisvalið.
3. Katrin Ellingsgaard og Sigurð Vang møttu fyri TK. Tey greiddu frá:

Serflokkurin hevur drúgva søgu. Stóra avbjóðingin hjá skúlunum í TK er, at fá sertilboð eru í kommununi. Skúlaleiðarar hava reist málið í fleiri ár, og TK roynir at handla.

Dagstovnaøkið er betri skipað nú, og dagstovnarnir síggja skjótari børnini, ið hava serligar avbjóðingar og kunnu og fáa loftað teimum.

Tað hevði verið upplagt at lagt hetta sertilboðið, sum er knýtt at Eysturskúlanum, saman við 4.-10., men øll serfrøði mælir frá at savna. Heldur verður mælt til, at hava serflokkar inni í einstøku skúlunum. Sum er, eru hesi tilboð í TK:

4.-10. – Skúlin á Fløtum

Autismuflokkur – Hoyvíkar skúli

Lopfjølin

Sernám mælir til at skipa serflokkar. Serflokkurin í Hoydølum, sum Eysturskúlin varðir av, riggar væl; eisini staðsetingin riggar væl, og umstøðurnar bæði inni og úti eru góðar. Men hetta er bara ein fyrbils loysn. Bygningarnir í Hoydølum skulu takast burtur. Sum er, hava friðingarmyndugleikarnir longt loyvið, men bara í eitt ár.

Fyribilsloysnin fyri serflokkin hjá Eysturskúlanum er, at flyta bygningin hjá frítíðarskúlanum í Kongagøtu í skúlagarðin í Eysturskúlanum. Hetta verður gjørt, tá ið skúlin á Fløtum er liðugur – seinast í oktober.

Viðm: Forkvinnan í skúlastýrium: - Ikki gott arkitekttoniskt fyri Eysturskúlan

* Ikki gott at minka um skúlagarðin
* Mælir til at byggja uppí ella uppá Eysturskúlan
* Skúlastýrið heldur, at tilboðið fyri næmingarnar er gott og gagnligt. Hoyringin og ónøgdin snýr seg bara um hølisloysnina, sum TK hevur sett í verk.

TK má langtíðarraðfesta á skúlaøkinum í kommununi. Skal Eysturskúlin umbyggjast, so kemur hetta í eina tíðarraðfesting. Fyrst eigur Hoyvíkar og Sankta Fransskúli tørn, áðrenn tað kemur upp á tal at um/útbyggja Eysturskúlan.

Skúrar og bingjur eru ikki varandi loysnir. Tað vera bingjurnar, ið verða settar upp í skúlagarðinum heldur ikki. Tað er ein fyrbils loysn; fyri fyrst í trý ár.

Fyribils skúlastovurnar eru uml. 3 metrar høgar. Brunatrygdin er í lagi. Av tí at bygningurin verður settur ímillum tveir laðarar garðar í skúlagarðinum, kann tað gerast ein trupulleiki, at børnini fara upp á takið. TK skal hyggja eftir, um onkur loysn kann finnast á hesum.

Skúlastýrisumboðini mæltu til at bera so í bandi, at tað verður trygt at spæla á tekjuni heldur enn at gera forðingar, tí børnini fara upp á tekjuna.

Eisini er ynskiligt, at vindfang verður bygt við inngongdina í skúlastovurnar. Hetta verður Náttúru- og tøkni stova, og gott er at kunna spula og seta skitin amboð frá sær uttanfyri.

1. Skúlastýrisval verður 10.november. Valnevnd skal veljast; skúlastjórin er formaður í valnevndini. Kommunan hevur heitt á skrivaran í Eysturskúlanum at umboða kommununa. Skúlastýrið skal velja eitt umboð.

Valnevndin skal leggja vallistar fram 20.oktober 20. Uppstillingarfundur skal vera í seinasta lagi 27. Oktober.

Hetta skúlastýrið situr til 1.januar 2021, tá ið nývalda skúlastýri tekur við.

Fráfarandi skúlastýrið skriva einar ársfrágreiðing nú í heyst.

Fundur lokin kl. 18.00

Fía Lindenskov, forkvinna Ingi á Smið, starvsfólkaumboð

Eyðna Magnussen, skrivari